Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка (“Службен весник на Република Македонија“ бр.124/2015), а согласно член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалба изјавена од Т. Ч. од Скопје, поднесена против Управа за хидрометеоролошки работи, по предметот Барање за пристап до информации од јавен карактер, на 11.03.2024 година, го донесе следното

 **Р Е Ш Е Н И Е**

**СЕ ЗАПИРА** постапката по Жалба изјавена од Т. Ч. од Скопје, поднесена против Управа за хидрометеоролошки работи, заведена во Агенцијата под бр.08-37 на 26.02.2024 година, по предметот Барање за пристап до информации од јавен карактер, **поради тоа што Жалбата се смета за повлечена**.

 **О Б Р А З Л О Ж Е Н И Е**

Т. Ч. од Скопје, како што е наведено во Жалбата на 02.01.2024 година, преку електронска пошта поднела Барање за пристап до информации од јавен карактер до Управа за хидрометеоролошки работи, со кое побарала по е-маил да и се достави електронски запис од следната информација:

„1. Достава на мерењата на концентрациите на SO2 и BS (чад) од мониторинг прежата за квалитет на воздух на сите мерни места на УХМР од почетокот на мерењата (1972) до крајот на мерењата (2010) или до денес, ако се уште се мери. Среднодневни концентрации“.

Имателот на информации не одговорил во законски предвидениот рок, по што Барателот на информации достави Жалба до Агенцијата, заведена под бр.08-37 на 26.02.2024 година.

Агенција, преку е-маил заведен под бр.08-37 од 27.02.2024 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

Имателот на информации до Агенцијата на 29.02.2024 година, преку е-маил ја извести Агенцијата дека Управата за хидрометеоролошки работи ја доставила до барателот бараната информација.

Барателот на информации на 08.03.2024 година до Агенцијата достави е-маил заведен под бр.08-37, со кој ја известува Агенцијата дека добил одговор од Имателот и ја повлекува Жалбата.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**